Xalqaro reyting va indekslar bilan ishlashda ilmiy salohiyat hamda amaliy faoliyat uygʻunligini taʼminlash chora-tadbirlari toʻgʻrisida
(resolution, 2025-10-29)

Oʻzbekiston Respublikasi Prezidentining 2022-yil 28-yanvardagi PF-60-son Farmoni bilan tasdiqlangan 2022 — 2026-yillarga moʻljallangan Yangi Oʻzbekistonning taraqqiyot strategiyasini jadal amalga oshirish, shuningdek, Oʻzbekiston Respublikasining ustuvor xalqaro reyting va indekslardagi koʻrsatkichlarini yaxshilashga yoʻnaltirilgan islohotlarni amalga oshirish yuzasidan takliflar ishlab chiqishga mamlakat ilmiy salohiyatini keng jalb etish va loyihaviy boshqaruvning xalqaro standartlaridan foydalanish, davlat xizmatchilarining sohadagi bilim va koʻnikmalarini oshirish maqsadida: 2. 2022-yil 1-iyundan boshlab xalqaro reyting va indekslar biriktirilgan ilmiy tashkilotlar tomonidan Oʻzbekiston Respublikasi Prezidentining 2022-yil 28-yanvardagi PF-60-son Farmoni bilan tasdiqlangan 2022 — 2026-yillarga moʻljallangan Yangi Oʻzbekistonning taraqqiyot strategiyasini (keyingi oʻrinlarda — Taraqqiyot strategiyasi) amalga oshirishga oid davlat dasturlariga oʻzlariga biriktirilgan ustuvor xalqaro reyting va indekslardan kelib chiqib takliflar ishlab chiqilishi hamda tegishli vazirlik va idoralarga kiritib borilishi uchun quyidagilarni nazarda tutuvchi tartib joriy etilsin: ustuvor xalqaro reyting agentliklarining yillik hisobotlari eʼlon qilinishi bilan, tegishli xalqaro reyting bilan ishlash uchun masʼul boʻlgan xalqaro reyting va indekslar biriktirilgan ilmiy tashkilotlar 20 kun muddat ichida past koʻrsatkichli indikatorlar uchun masʼul davlat organlariga axborot-tahliliy maʼlumotnoma kiritadi; past koʻrsatkichli indikatorlar uchun masʼul davlat organlari Oliy taʼlim, fan va innovatsiyalar vazirligi huzuridagi Innovatsion rivojlanish agentligiga past koʻrsatkichli indikatorlar boʻyicha soha va tarmoqlardagi mavjud tizimli xatoliklarni bartaraf etish loyihalarini ishlab chiqish uchun ilmiy grantlarga buyurtma beradi; Oliy taʼlim, fan va innovatsiyalar vazirligi huzuridagi Innovatsion rivojlanish agentligi tanlov asosida ilmiy grantlar ajratadi; ilmiy tadqiqot va oliy taʼlim muassasalari loyihaviy boshqaruvning PMI PMBOK — “Loyihalarni boshqarish boʻyicha bilimlar jamlanmasi” xalqaro standarti (keyingi oʻrinlarda — PMI PMBOK xalqaro standarti) asosida past koʻrsatkichli indikatorlar boʻyicha soha va tarmoqlardagi mavjud tizimli xatoliklarni bartaraf etish loyihalarini ishlab chiqadi; Xalqaro reyting va indekslar bilan ishlash boʻyicha respublika kengashining (keyingi oʻrinlarda — Respublika kengashi) ishchi organlari (Iqtisodiyot va moliya vazirligi hamda Adliya vazirligi) past koʻrsatkichli indikatorlarga masʼul davlat organlari boʻyicha soha va tarmoqlardagi mavjud tizimli xatoliklarni bartaraf etish loyihalarini Taraqqiyot strategiyasini amalga oshirishga qaratilgan har yillik davlat dasturlariga kiritadi; past koʻrsatkichli indikatorlarga masʼul davlat organlari davlat dasturiga kiritilgan loyihalarni amalga oshiradi hamda Respublika kengashiga loyihani amalga oshirish natijalari boʻyicha axborot berib boradi. 5. 2022-yil 1-sentabrdan boshlab Oʻzbekiston Respublikasi Prezidenti huzuridagi Davlat siyosati va boshqaruvi akademiyasida (keyingi oʻrinlarda — Akademiya) davlat organlarining boshqaruv kadrlari uchun ustuvor xalqaro reyting va indekslar boʻyicha har yili bir marotaba qisqa muddatli malaka oshirish kurslari (keyingi oʻrinlarda — malaka oshirish kurslari) joriy etilsin. Belgilansinki: Boshqaruv samaradorligi agentligi har yili 1-yanvarga qadar ustuvor xalqaro reyting va indekslarning tarkibiy indikatorlari doirasida baholanadigan sohalar boʻyicha malaka oshirish kurslarida ishtirok etadigan davlat xizmatchilari kontingentini Akademiyaga taqdim etadi; malaka oshirish kurslarining oʻquv reja-dasturi Akademiya tomonidan ishlab chiqiladi va Respublika kengashining ishchi organlari bilan kelishiladi; malaka oshirish kurslarining oʻquv-uslubiy materiallari Akademiya tomonidan xalqaro reyting va indekslar biriktirilgan ilmiy tashkilotlar bilan hamkorlikda ishlab chiqiladi; malaka oshirish kurslariga jalb etilgan Akademiya professor-oʻqituvchilari va ilmiy xodimlari ilgʻor xorijiy tajriba bilan tanishish va ilmiy salohiyatini yanada oshirish uchun nufuzli xorijiy universitetlar, ilmiy markazlar hamda xalqaro tashkilotlarga malaka oshirish kurslari va stajirovkaga yuboriladi; davlat organlari xodimlari uchun oʻquv-uslubiy materiallarni tayyorlash, malaka oshirish kurslarini tashkil etish va oʻtkazish bilan bogʻliq xarajatlar Davlat xizmatini rivojlantirishni qoʻllab-quvvatlash jamgʻarmasi mablagʻlari hisobidan qoplanadi; davlat organlarining hududiy tuzilmalari boshqaruv xodimlari uchun malaka oshirish kurslari masofaviy tarzda tashkil etiladi; xoʻjalik jamiyatlari va boshqa tashkilotlar boshqaruv kadrlarining ustuvor xalqaro reyting va indekslar boʻyicha malakasini oshirish xarajatlari shartnoma asosida buyurtmachilar mablagʻlari hisobidan qoplanadi. 6. Xalqaro reyting va indekslar bilan ishlashga masʼul davlat xizmatchilariga Akademiyada quyidagi bilim va koʻnikmalar oʻrgatilishiga alohida eʼtibor qaratilsin: davlat organlari faoliyatini global miqyosda baholab boruvchi tegishli ustuvor xalqaro reyting agentliklari va ularning faoliyati; reyting agentliklarining baholash metodikalari, mezon, indikator va subindikatorlari; reyting agentliklarining yillik hisobotlarida mamlakatimiz soha va tarmoqlarining muntazam past baholanayotgan subindikatorlari va ularning sabablari; past koʻrsatkichli mezonlar boʻyicha global reytingda peshqadam mamlakatlar hamda mazkur mezonlar boʻyicha oʻz koʻrsatkichlarini tez surʼatlar bilan yaxshilab borayotgan mamlakatlarning tajribasi va amalga oshirayotgan islohotlari; past koʻrsatkichli subindikatorlar boʻyicha mamlakat soha-tarmoqlaridagi tizimli xatoliklarni bartaraf etish loyihalarini ishlab chiqish amaliyoti. 7. Respublika kengashi ishchi organlari (T. Ishmetov, R. Davletov) malaka oshirish kurslarini sifatli tashkil etish va oʻtkazish maqsadida Akademiyaga quyidagilar yuzasidan koʻmaklashib borsin: ustuvor xalqaro reyting va indekslarda mamlakatning oʻrnini yaxshilash boʻyicha davlat organlarining malakali hamda tajribali mutaxassislarini va xorijiy ekspertlarni tashkil etiladigan malaka oshirish kurslariga jalb etish; Akademiyada nufuzli xorijiy universitetlar va ilmiy markazlar hamda xalqaro tashkilotlar bilan hamkorlikda ustuvor xalqaro reyting va indekslarni amaliyotga samarali joriy etishga qaratilgan xalqaro ilmiy-amaliy anjumanlar tashkil etish. 8. Oʻzbekiston Respublikasining ustuvor xalqaro reyting va indekslar, ularning past koʻrsatkichli indikator va subindikatorlaridagi oʻrnini yaxshilash boʻyicha quyidagilarni nazarda tutuvchi yangi tartib joriy etilsin: xalqaro reyting va indekslar biriktirilgan ilmiy tashkilotlar — har yili 1-yanvarga qadar past koʻrsatkichli indikator va subindikatorlar boʻyicha soha, tarmoq hamda hududlardagi tizimli muammolarni aniqlash va ularni bartaraf etish yuzasidan ilmiy-tadqiqot loyihalarini amalga oshirish boʻyicha yillik rejalarni ishlab chiqib Respublika kengashining ishchi organlariga kiritadi; Respublika kengashining ishchi organlari — xalqaro reyting va indekslar biriktirilgan ilmiy tashkilotlar tomonidan past koʻrsatkichli indikatorlar boʻyicha amalga oshiriladigan tadqiqotlarning yillik rejalari Respublika kengashining navbatdagi yigʻilishida atroflicha koʻrib chiqilishini tashkil etadi; Respublika kengashi — oʻzining navbatdagi yigʻilishida xalqaro reyting va indekslar biriktirilgan ilmiy tashkilotlarning yillik rejalarini koʻrib chiqadi, shu jumladan qoʻshma ilmiy tadqiqotlarni oʻtkazishni nazarda tutgan holda tasdiqlaydi yoki qayta ishlash uchun qaytaradi. 9. Oliy taʼlim, fan va innovatsiyalar vazirligi huzuridagi Innovatsion rivojlanish agentligi. har yili 1-martga qadar xalqaro reyting va indekslar biriktirilgan ilmiy tashkilotlarning Respublika kengashi tomonidan tasdiqlangan yillik rejalari hamda xalqaro reyting va indekslar boʻyicha mustaqil izlanuvchilarning qoʻshimcha talabi asosida ilmiy loyihalarning mavzulari portfelini shakllantirsin; Davlat budjeti mablagʻlari hisobidan moliyalashtiriladigan fundamental, amaliy tadqiqotlar hamda innovatsion loyihalarga ajratilgan mablagʻlar haqida har chorakda Respublika kengashiga maʼlumot kiritib borsin; dasturlarni ishlab chiqishga qaratilgan ilmiy tadqiqot loyihalarini ekspertizadan oʻtkazish va natijalarini qabul qilib olish boʻyicha tegishli ilmiy-texnik kengash tarkibiga Respublika kengashi ishchi organlarining hamda masʼul davlat organlarining xodimlari tarkibidan vakillarni jalb etsin; Akademiyada malaka oshirish kurslariga jalb etiladigan ilmiy-pedagogik kadrlar salohiyatini yanada oshirishga koʻmaklashish maqsadida davlat siyosati va boshqaruvi sohasiga oid ustuvor xalqaro reyting va indekslarni tadqiq etishga qaratilgan ilmiy grantlarni ajratishni nazarda tutsin. 10. Mazkur qaror ijrosini samarali tashkil qilishga masʼul va shaxsiy javobgar etib moliya vaziri T.A. Ishmetov hamda adliya vaziri R.Q. Davletov belgilansin. Qaror ijrosini nazorat qilish, ijro uchun masʼul tashkilotlar faoliyatini muvofiqlashtirish Oʻzbekiston Respublikasining Bosh vaziri A.N. Aripov zimmasiga yuklansin.